Anders Aukland
Anders Aukland (sündinud 12. septembril 1972 Tønsbergis) on Norra murdmaasuusataja. Ta on 2002. aasta olümpiavõitja 4×10 km teatesõidus ja 2003. aasta maailmameister 4×10 km teatesõidus. 2003. aasta MM-il võitis ta ka 30 km ühisstardiga sõidus klassikastiilis hõbemedali. Aukland võitis 2004. aastal Vasaloppeti suusamaratoni teise norralasena ajaloos, napilt jäi toona teiseks varasem võitja Raul Olle. 2005. aasta MM-il Oberstdorfis sai Auckland 50 km ühisstardiga sõidus klassikastiilis 0,7-sekundilise kaotusega Frode Estilile hõbemedali. Auklandile kaotas omakorda 0,7 sekundit Odd-Bjørn Hjelmeset.